BJC พุ่งแรง 4% โบรกคาดกำไรปี 65 โตกว่า 40% รับการบริโภคในปท.ฟื้น วางเป้าพื้นฐาน 40 บ.
BJC พุ่งแรง 4% ราคาแตะ 35.75 บ. โบรกชี้ไตรมาส 4/64 กำไรโตเกินคาด ประเมินกำไรปี 65 โตกว่า 40% รับการบริโภคในปท.ฟื้น และอานิสงส์เปิดประเทศ วางเป้าพื้นฐาน 40 บ.
BJC พุ่งแรง 4% ราคาแตะ 35.75 บ. โบรกชี้ไตรมาส 4/64 กำไรโตเกินคาด ประเมินกำไรปี 65 โตกว่า 40% รับการบริโภคในปท.ฟื้น วางเป้าพื้นฐาน 40 บ.
2 มี.ค. 2565

ผู้สื่อข่าวรายงานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 11:21 น. อยู่ที่ 35.75 บาท บวก 1.25 บาท หรือ 3.62% สูงสุดที่ 36 บาท ต่ำสุดที่ 34.75 บาท ด้วยมูลค่าซื้อขาย 485.43 ล้านบาท

ทั้งนี้บล.ทิสโก้ ระบุในบทวิเคราะห์  (24 ก.พ.2565) ว่า BJC รายงานกำไรไตรมาส 4/2564 ที่ 1.38 พันล้านบาท เพิ่มขึ้น 2%  เมื่อเทียบจากปีก่อน และ 277% เมื่อเทียบจากไตรมาสก่อน ดีกว่าบล.ทิสโก้ และตลาดคาดมาก 39% และ 36% ตามลำดับ หลักๆ จากรายได้ค่าเช่าและอัตราการเช่าอยู่ที่ดีกว่าคาด รวมทั้งมีเครดิตภาษีของบริษัทย่อย ทั้งนี้คาดว่ากำไรปี 2565 กลับมาเติบโตสูง 47% จากการบริโภคในประเทศฟื้นตัว และอานิสงส์จากการเปิดประเทศที่จะหนุนทุกธุรกิจของบริษัท ประเมินราคาเป้าพื้นฐาน 40 บาท/หุ้น